text: [{"text_idx": "#000000", "text": "Leitar tu\u0301 eftir Nudlavirkinum, try\u0301st her"}, {"text_idx": "#000001", "text": "Veri\u00f0 go\u0301\u00f0 vi\u00f0 hv\u00f8r annan, og lu\u0301gvi\u00f0 minni\nThere is a time, there is a place"}, {"text_idx": "#000002", "text": "vi\u00f0merkingarMest lisnu nudlarnir i\u0301 2014 - NUDLAR on Ein gongutu\u0301r vi\u00f0 sjo\u0301varma\u0301lanMest lisnu nudlarnir i\u0301 2014 - NUDLAR on Eg havi a\u0301lit a\u0301 f\u00f8royingumMest lisnu nudlarnir i\u0301 2014 - NUDLAR on S\u00f8gan um MC-Ha\u0301r \u2013 Fyrstu a\u0301riniMest lisnu nudlarnir i\u0301 2014 - NUDLAR on Lisbeth er ordiligt fo\u0301lkMest lisnu nudlarnir i\u0301 2014 - NUDLAR on Vi\u00f0 Anthony i\u0301 oyrunum og Agga i\u0301 huganum"}, {"text_idx": "#000004", "text": "Jim Carrey um Napalm Death"}, {"text_idx": "#000005", "text": "Jim Carrey er ein stuttligur ma\u00f0ur, og eisini her, i\u00f0 hann tosar um si\u0301na passio\u0301n fyri bo\u0301lkinum Napalm Death. Tit fa\u0301a enn ein sunnudagsbita."}, {"text_idx": "#000006", "text": "Onkunti\u0301\u00f0 dettur man um okkurt a\u0301 alnetinum, i\u00f0 sigur yeah! Sumt er somiki\u00f0 gott, at ta\u00f0 er vert at deila vi\u00f0 tykkum. Hetta eru sunnudagsbitar."}, {"text_idx": "#000008", "text": "Hetta kundi veri\u00f0 ordiliga ringt, og er eisini gj\u00f8rt a\u0301\u00f0ur vi\u00f0 gyseligum resultatum, men hendan tungma\u0301lms jo\u0301lau\u0301tga\u0301van er faktisk fi\u0301n, kanska ti\u0301 hon er a\u0301 tremur vi\u00f0 feitum to\u0301nleikarum og sangarum."}, {"text_idx": "#000009", "text": "Well, upplivi\u00f0 ta\u00f0 sja\u0301lvi! Eg leggi hana u\u0301t sum ein Spotify playlista."}, {"text_idx": "#000011", "text": "Nu\u0301 i\u0301 jo\u0301lama\u0301na\u00f0inum er ein jo\u0301lakalendari a\u0301 hv\u00f8rjum horni. M\u00e6r so li\u0301kt, so vil eg ikki skilja meg burturu\u0301r, so sja\u0301lvandi er eisini ein jo\u0301lakalendari her a\u0301 Nudlum."}, {"text_idx": "#000012", "text": "Hv\u00f8nn dag fram til jo\u0301la deili eg okkurt gott vi\u00f0 tykkum. Ta\u00f0 kann vera ein go\u0301\u00f0ur sangur, ein go\u0301\u00f0 mynd, ein yrking, eitt vi\u00f0m\u00e6li, ein leinkja, eitt filmklipp, ein s\u00f8ga, ein ga\u0301ta ella okkurt heilt anna\u00f0."}, {"text_idx": "#000014", "text": "Vo\u0301nandi ti\u0301ma tit at vitja aftur, um ikki hv\u00f8nn dag, so n\u00e6stan hv\u00f8nn dag, eg kann ennta\u0301 lova, at summi klipp ella sangir vera somiki\u00f0 go\u0301\u00f0, at tit saktans kunnu vitja fleiri fer\u00f0ir hv\u00f8nn dag.\nTykkum ynskist ein go\u0301\u00f0ur jo\u0301lama\u0301na\u00f0i."}, {"text_idx": "#000015", "text": "S\u00f8gan um MC-Ha\u0301r \u2013 vi\u00f0gongd og fra\u0301fall"}, {"text_idx": "#000016", "text": "Vit halda nu\u0301 fram vi\u00f0 \u00f8\u00f0rum parti av s\u00f8guni hja\u0301 MC-Ha\u0301r. I\u0301 fyrsta parti\u00f0 hoyrdu vit um a\u0301rini fra\u0301 stovnan og fram til bo\u0301lkurin gav fl\u00f8guna \u201cFramvegis uttan vit u\u0301t\u201d fyrst i\u0301 1998, nu\u0301 halda vit fram fra\u0301 beint eftir ta\u00f0."}, {"text_idx": "#000017", "text": "Les fyrsta part av s\u00f8guni her"}, {"text_idx": "#000018", "text": "Limirnir i\u0301 MC-Ha\u0301r sum bu\u0301\u00f0u i\u0301 Keypmannahavn, sp\u00e6ldu i\u0301 1998 undir navninum \u201dLucy Nation\u201d, hetta var ein bo\u0301lkur, i\u00f0 sang a\u0301 enskum og bert sp\u00e6ldi uttanfyri F\u00f8royar, umframt Niels Una, Tro\u0301nd, Petur og Torkil sp\u00e6ldu Jo\u0301nas Bloch Danielsen a\u0301 gittar, Jo\u0301gvan Joensen a\u0301 bass og Malan Ey\u00f0unsdo\u0301ttir i\u0301 Lucy Nation. Lucy Nation lutto\u0301k i\u0301 sto\u0301ru evropeisku to\u0301nleikakappingini Emergenza. Fyrsta konsertin i\u0301 hesum samanhangi var a\u0301 sp\u00e6lista\u00f0num Backfish a\u0301 Prinsessegade i\u0301 Keypmannahavn. Har sp\u00e6ldi bo\u0301lkurin seg vi\u0301\u00f0ari i\u0301 semifinaluna, sum var\u00f0 hildin i\u0301 Vega, i\u0301 ti\u0301 minna salinum. Her eydna\u00f0ist to\u0301 ikki at sannf\u00f8ra a\u0301sko\u00f0ararnar um, at hesin bo\u0301lkur skuldi stemmast vi\u0301\u00f0ari.\nSum alti\u0301\u00f0 ta\u0301, ta\u00f0 sny\u0301r seg um kappingar har a\u0301sko\u00f0ararnir avgera, hv\u00f8r kemur vi\u0301\u00f0ari, so komu teir bo\u0301lkarnir, i\u00f0 h\u00f8vdu flest fjepparar vi\u0301\u00f0ari."}, {"text_idx": "#000021", "text": "Hendan konsertin var\u00f0 \u00f8ll filma\u00f0, hetta gj\u00f8rdist eisini konsertin, ta\u0301 Alexander Gaard fyrstu fer\u00f0 gj\u00f8rdi ljo\u0301\u00f0 hja\u0301 MC-Ha\u0301r, hann hev\u00f0i gj\u00f8rt ljo\u0301\u00f0 hja\u0301 Lenu Andersen i\u0301 h\u00f8llini vi\u00f0 si\u0301\u00f0urnar av og kom inn at lurta, ta\u0301 fyrireikarin Brandur \u00d8ssurson heitti a\u0301 hann um at taka yvir kn\u00f8ttarnar, ti\u0301 tann ljo\u0301\u00f0ma\u00f0urin, i\u00f0 gj\u00f8rdi ljo\u0301\u00f0 ikki makta\u00f0i uppga\u0301vuna no\u0301g v\u00e6l."}, {"text_idx": "#000022", "text": "\u00d8ll konsertin er upptikin a\u0301 kamera, og man hoyrir ty\u0301\u00f0iliga mun a\u0301, ta\u0301 Alexander tekur yvir. Samstarvi\u00f0 vi\u00f0 Alexander hevur eisini hildi\u00f0 fram heilt til dagin i\u0301 dag, har hann er fastur fu\u0301sur handan kn\u00f8ttarnar, ta\u0301 MC-Ha\u0301r sp\u00e6lir."}, {"text_idx": "#000023", "text": "Hetta var somulei\u00f0is eisini fyrstu fer\u00f0, at MC-Ha\u0301r framf\u00f8rdu i\u0301 sv\u00f8rtu kl\u00e6dningunum, i\u00f0 hava fylgt bo\u0301lkinum si\u0301\u00f0an ta\u0301. A\u0301 fl\u00f8guni Framvegis uttan vit er eitt gj\u00f8gnumgangandi tema, um eina religi\u00f8st samtak, i\u00f0 eitur \u201cSeytjan Svakar Sektir\u201d SSS, og sektin er vi\u0301st a\u0301 fl\u00f8guhu\u0301sanum av 17 monnum i\u0301 kl\u00e6dningi, vi\u00f0 rey\u00f0um SSS armbondum. Ti\u0301 valdu MC-Ha\u0301r at lata seg i\u0301 sum Seytjan Svakar Sektir a\u0301 konsertini."}, {"text_idx": "#000024", "text": "Stutt eftir hetta valdu tey i\u0301 Lucy Nation at sleppa rapprokkinum og heldur sp\u00e6la popprokk, Niels Uni og Jo\u0301nas vo\u0301ru samstundis koyrdir u\u0301r donsku u\u0301tga\u0301vuni av bo\u0301lkinum. Teir hildu to\u0301 ba\u0301\u00f0ir a\u0301 i\u0301 MC-Ha\u0301r. C-987B var farin u\u0301r bo\u0301lkinum fyri at konsentrera seg um hin bo\u0301lkin, i\u00f0 skifti navn til fyrst Crumb og si\u0301\u00f0an Lucination."}, {"text_idx": "#000025", "text": "Niels Arge Gala\u0301n avloysti C-987B, og kom sosttatt vi\u00f0 aftur i\u0301 bo\u0301lkin, Niels hev\u00f0i fyrstu fer\u00f0 sp\u00e6lt vi\u00f0 MC-Ha\u0301r a\u0301 Tungma\u0301lmi \u201993 og var eisini gittarleikari a\u0301 fyrsta innsp\u00e6lda lagnum hja\u0301 MC-Ha\u0301r \u201cSymphony of Irony\u201d, umframt at Niels syngur a\u0301 fleiri l\u00f8gum a\u0301 \u201cFramvegis uttan vit\u201d."}, {"text_idx": "#000027", "text": "Vi\u00f0 kenning og i\u0301 ovfaraka\u0301ti ro\u0301pti Niels Uni av pallinum, eg elski tykkum \u00f8ll, og leyp u\u0301t i\u0301 a\u0301sko\u00f0arafj\u00f8ldina, i\u00f0 bar hann runt i\u0301 ru\u0301minum. K\u00e6rleiksbo\u00f0skapurin bleiv somiki\u00f0 v\u00e6l mo\u0301ttikin, MC-Ha\u0301r valdi, at halda fast i\u0301 bo\u00f0skapinum \u201cMC-Ha\u0301r elskar teg\u201d.\nH\u00f8ga st\u00f8\u00f0i\u00f0 hja\u0301 Clickhaze gj\u00f8rdi, at MC-Ha\u0301r visti, at har skuldi okkurt heilt serligt til, um ta\u00f0 skuldi eydnast at vinna Prix F\u00f8royar. Ti\u0301 var ein sangskrivingar- og venjingarvika sett av i\u0301 So\u0301larmagn a\u0301 Velbasta\u00f0, har vo\u0301ru sangirnir Murder #1, Burn Me og Global Deceit skriva\u00f0ir, og m.a. sp\u00e6ldu teir ko\u0301rsang inn til fleiri af sangunum. A\u0301 sja\u0301lvari finaluni var eisini songkvinnan To\u0301run Poulsen vi\u00f0 a\u0301 einum lagi. Ta\u00f0 eydna\u00f0ist at fa\u0301a eitt tri\u00f0ja pla\u0301ss, aftan fyri vinnaran Taxi og Kj\u00f8lar, i\u00f0 gj\u00f8rdust nummar 2 anna\u00f0 Prix a\u0301 ra\u00f0."}, {"text_idx": "#000028", "text": "Men li\u0301ka sto\u0301ran ans, sum to\u0301nleikurin fekk, fekk slagor\u00f0i\u00f0 \u201cMC-Ha\u0301r elskar teg\u201d, m.a. lat bo\u0301lkurin risasto\u0301rar hjartaballo\u0301nur detta u\u0301r loftinum a\u0301 Prix F\u00f8royar finaluni, me\u00f0an teir sungu \u201cMurder one in the name of love\u201d.\nA\u0301 Prix 1999 fl\u00f8guni vo\u0301ru MC-Ha\u0301r l\u00f8gini Murder #1 og Global Deceit a\u0301, og gj\u00f8rdi lutt\u00f8kan sera no\u0301gv fyri bo\u0301lkin, m.a. vunnu teir s\u00e6r lutt\u00f8ku a\u0301 Spot Festivalinum, fingu no\u0301gv sp\u00e6lijobb heima i\u0301 F\u00f8royum og a\u0301rr\u00e6\u00f0i\u00f0 til at fara i\u0301 uppt\u00f8kuh\u00f8li\u00f0."}, {"text_idx": "#000029", "text": "Hesafer\u00f0 valdu teir at fara i\u0301 uppt\u00f8kuh\u00f8li\u00f0 i\u0301 Keypmannahavn, Playground Studios la\u0301 eitt hanagleiv fra\u0301 Sun Studios, men var eitt munandi minni\u00f0 studio. Ta\u00f0 skuldi to\u0301 ikki gerast so l\u00e6tt sum \u00e6tla, ti\u0301 bert eina viku, a\u0301\u00f0renn bo\u0301lkurin skuldi i\u0301 studio, valdi trummarin Petur Dalsgaard at gevast i\u0301 MC-Ha\u0301r."}, {"text_idx": "#000031", "text": "Eitt hart summar vi\u00f0 no\u0301gvum konsertum enda\u00f0i vi\u00f0, at MC-Ha\u0301r hita\u00f0i upp fyri D:A:D i\u0301 I\u0301tro\u0301ttarh\u00f8llini a\u0301 Ha\u0301lsi, a\u0301\u00f0renn lei\u00f0in gekk til A\u030arhus, har Spot Festivalurin bi\u0301\u00f0a\u00f0i. Ta\u00f0 var to\u0301 longu greitt a\u0301\u00f0renn konsertina a\u0301 Spot, at hetta fo\u0301r at vera tann fyribils si\u0301\u00f0sta konsertin saman vi\u00f0 Niels og Una, ti\u0301 teir \u00e6tla\u00f0u at bru\u0301ka alla si\u0301na orku uppa\u0301 200. Men komnir av pallinum bo\u00f0a\u00f0i Tro\u0301ndu Bogason fra\u0301, at eisini hann gavst i\u0301 bo\u0301lkinum. Ti\u0301 orkan skuldi bru\u0301kast til lesna\u00f0in a\u0301 komponistlinjuni a\u0301 Kongaliga Konservatorinum i\u0301 Keypmannahavn, umframt Lucination, i\u00f0 skuldi undir uppt\u00f8kur av fyrstu fl\u00f8guni."}, {"text_idx": "#000032", "text": "Eftir i\u0301 bo\u0301lkinum vo\u0301ru rappararnir Niels Uni og Allan, gittarleikarin Jo\u0301nas og bassleikarin Heri. Skjo\u0301tt eftir var avtala gj\u00f8rd vi\u00f0 Jens Virgar Jakobsen, i\u00f0 sp\u00e6ldi i\u0301 Diatribes saman vi\u00f0 Hera, um, at hann skuldi gerast ny\u0301ggjur gittarleikari. Fri\u0301\u00f0i \u00d8ster, i\u00f0 a\u0301\u00f0ur hev\u00f0i sp\u00e6lt trummir vi\u00f0 MC-Ha\u0301r eitt nu\u0301 a\u0301 Symphony of Irony og a\u0301 ymiskum konsertum i\u0301 1992, ja\u0301tta\u00f0i somulei\u00f0is at sp\u00e6la trummir, ta\u0301 hann ikki var upptikin vi\u00f0 si\u0301num donsku bo\u0301lkum. Men alt a\u0301r 2000 gekk uttan eina einastu MC-Ha\u0301r konsert."}, {"text_idx": "#000033", "text": "S\u00f8gan um MC-Ha\u0301r \u2013 Fyrstu a\u0301rini"}, {"text_idx": "#000035", "text": "MC-Ha\u0301r var\u00f0 settur a\u0301 stovn 16. februar i\u0301 1991, a\u0301 veg u\u0301r Djo\u0301nastovu ni\u00f0an i\u0301 Gundadalsh\u00f8llina tann dagin, ta\u0301 To\u0301rshavn fylti 125 a\u0301r. Ta\u00f0 vo\u0301ru rappararnir MC-Allah (Allan Mortensen) og Spark Buzz N (Niels Uni Dam), sum stovna\u00f0u bo\u0301lkin. Hv\u00f8rgin teirra var nakar sto\u0301rur sangari, so ho\u0301ast a\u0301hugin fyrst og fremst var fyri tungma\u0301lmi og rokki, so plagdu teir heldur at rappa, ta\u0301 teir gingu i\u0301 by\u0301num. Allan sp\u00e6ldi klarinett i\u0301 GHM og Niels Uni hev\u00f0i rappa\u00f0 og dansa\u00f0 break dance upp gj\u00f8gnum 80\u2019ini i\u0301 spi\u0301randi hip hop umhv\u00f8rvinum i\u0301 Havn."}, {"text_idx": "#000036", "text": "Hetta kv\u00f8ldi\u00f0 vo\u0301ru teir troyttir av at rappa sangir hja\u0301 Grand Master Flash, MC Einar, Fat Boys og \u00f8\u00f0rum hip hop n\u00f8vnum og byrja\u00f0u ti\u0301 at yrkja sja\u0301lvir:"}, {"text_idx": "#000037", "text": "\u201cHv\u00f8r er ta\u00f0, hv\u00f8r er ta\u00f0, hv\u00f8r er ta\u00f0, sum er her\nju\u0301, ta\u00f0 er teir feitastu rapparnir i\u0301 hesi ver\u00f0...!"}, {"text_idx": "#000040", "text": "Fyrsta framf\u00f8r\u00f0slan var sama kv\u00f8ld a\u0301 Ebenezertrappuni, sangurin, i\u00f0 seinni fekk heiti\u00f0 Jomfru\u0301\u00f0 rapp (ja vi\u00f0 \u00f0, eingin seg\u00f0i, at teir dugdu v\u00e6l at stava), var ikki li\u00f0ugur, men komandi dagarnar skriva\u00f0u teir n\u00f8kur vers afturat."}, {"text_idx": "#000041", "text": "Stutt eftir framf\u00f8rdu teir a\u0301 einum veruligum palli fyrstu fer\u00f0 i\u0301 pausuni a\u0301 A\u0301rsins songr\u00f8dd kappingini i\u0301 diskotek Tiffany i\u0301 To\u0301rshavn."}, {"text_idx": "#000043", "text": "I\u0301 byrjanini, vo\u0301ru ta\u00f0 bert teir ba\u0301\u00f0ir sum rappa\u00f0u. Teir lutto\u0301ku m.a. vi\u00f0 Paria a\u0301 eini konsert, sum Paria sp\u00e6ldi i\u0301 Gundadalsh\u00f8llini. Men skjo\u0301tt komu Emil Hermansen a\u0301 gittar, Eddie Joensen N\u00e6s a\u0301 trummum, Johannes Danielsen a\u0301 bassi uppi\u0301 bo\u0301lkin. Eivin Warberg (ljo\u0301mbor\u00f0) vandi eisini vi\u00f0 nakrar fer\u00f0ir, men gavst skjo\u0301tt aftur."}, {"text_idx": "#000044", "text": "Longu a\u0301\u00f0renn fyrstu framf\u00f8r\u00f0sluna vi\u00f0 egnum to\u0301nsleikarum, vo\u0301ru allir to\u0301nleikararnir avloystir av C-987B(Torkil Olsen) a\u0301 gittar, Jan Guttesen a\u0301 bassi og Dr. D(Petur Dalsgaard a\u0301 trummum. Teir sp\u00e6ldu vi\u00f0 bo\u0301lkinum a\u0301 fyrstu konsertini vi\u00f0 bo\u0301lki, i\u00f0 var Stj\u00f8rnukonsertini i\u0301 Badmintonh\u00f8llini frammanfyri yvir 1.000 fo\u0301lkum. Men eisini a\u0301 Norr\u00f8nt Dagsverk konsertini i\u0301 Djo\u0301nastovu."}, {"text_idx": "#000046", "text": "Stutt eftir kom TjE\u0300 (Tro\u0301ndur Bogason) a\u0301 ljo\u0301mbor\u00f0 uppi\u0301 bo\u0301lkin og n\u00e6sta konsertin var ny\u0301tta\u0301rsaftan i\u0301 diskotek Hollywood. Her vo\u0301ru ta\u00f0 bert teir tri\u0301ggjir Spark Buzz N, MC-Allah og TjE\u0300 sum sp\u00e6ldu, l\u00f8nin var 500 kr. + ein pizza i\u0301 part, og var hetta fyrsta l\u00f8nta jobb teir sp\u00e6ldu."}, {"text_idx": "#000048", "text": "Eftir hetta komu n\u00f8kur a\u0301r vi\u00f0 no\u0301gvum to\u0301nleikara u\u0301tskiftingum og no\u0301gvum konsertum, t.d. U\u0301tvarpskonsertin 1992, Tungma\u0301lmur 92-93, og O\u0301lavss\u00f8kukonsertin 92, umframt nakrar i\u0301 Djo\u0301nastovu og i\u0301 Bla\u0301dy\u0301pinum. I\u0301 1993 fo\u0301ru MC-Allah og Spark Buzz N til Danmarkar i\u0301 lestrar\u00f8rindum, og bo\u0301lkurin gavst fyrilbils at sp\u00e6la live."}, {"text_idx": "#000049", "text": "Teir h\u00f8vdu sent eitt lag inn til sangkappingina hja\u0301 F\u00f8roya Undirhaldsto\u0301nleikarafelag og Ungtemplarasambandi F\u00f8roya, og ho\u0301ast lagi\u00f0 slapp vi\u00f0 i\u0301 kappingina, og bleiv lutvi\u0301st innsp\u00e6lt, so bleiv ta\u00f0 onganti\u0301\u00f0 li\u00f0ugt innsp\u00e6lt, og var sostatt heldur ikki vi\u00f0 a\u0301 fl\u00f8guni \u201cTurelvandi Dr\u00f8gg\u201d."}, {"text_idx": "#000050", "text": "Fyrsta u\u0301tgivna lagi\u00f0, kom i\u0301sta\u00f0in a\u0301 \u201cRock i\u0301 F\u00f8royum\u201d fl\u00f8guni, i\u00f0 TUTL gav u\u0301t, har sp\u00e6ldu teir lagi\u00f0 Symhony of Irony inn, og a\u0301 Rock i\u0301 F\u00f8royum konsertunum sp\u00e6ldu teir eisini, a\u0301 hesum konsertum vo\u0301ru to\u0301 hv\u00f8rki MC-Allah ella Spark Buzz N vi\u00f0, og bo\u0301lkurin var i\u0301 roynd og veru hin bo\u0301lkurin hja\u0301 Tro\u0301ndi Bogasyni Lisa S\u00e6r Dupult. Hetta gj\u00f8rdi, at longu eftir 5 a\u0301r, var ta\u00f0 eingin limur, i\u00f0 hevur luttiki\u00f0 a\u0301 \u00f8llum konsertunum hja\u0301 bo\u0301lkinum."}, {"text_idx": "#000051", "text": "Eftir Rock i\u0301 F\u00f8royum, fo\u0301ru TjE\u0300, Spark Buzz N og MC-Allah at skriva ny\u0301ggj l\u00f8g, rappararnir so\u0301tu i\u0301 Danmark og skriva\u00f0u tekstirnar, me\u00f0an TjE\u0300, i\u00f0 bu\u0301\u00f0i i\u0301 F\u00f8royum skriva\u00f0i to\u0301nleikin, og sp\u00e6ldi inn ra\u0301ar demoir av teimum. Symphony of Irony hev\u00f0i vakt ans fyri bo\u0301lkinum, og F.U.T. var ti\u0301 kla\u0301rt vi\u00f0 tilbo\u00f0 um at sp\u00e6la a\u0301 O\u0301lavs\u00f8kukonsertini 1996. I\u0301 hesum sambandi komu C-987B og Dr. D. aftur i\u0301 bo\u0301lkinum og ny\u0301ggjur ma\u00f0ur var (Heri Reynhiem) a\u0301 bass. I\u0301 venjingarh\u00f8linum fingu demoirnar av \u201cTu\u0301 ert dey\u00f0ir\u201d, \u201cSangurin um or\u00f0, t\u00f8l og tos\u201d, \u201cTu\u0301 ert dey\u00f0ir\u201d og \u201cEndiliga ta\u00f0 ordentliga o\u0301lavs\u00f8kurappi\u00f0\u201d endaligt skap."}, {"text_idx": "#000053", "text": "Henda manning gj\u00f8rdist eisini tann, i\u00f0 mynda\u00f0i bo\u0301lkin a\u0301 fyrstu fl\u00f8guu\u0301tga\u0301vuni. 1996-97 vo\u0301ru ny\u0301tt til at skriva to\u0301nleik til fl\u00f8guna \u201cFramvegis uttan vit\u201d, hetta var\u00f0 nemmari, ti\u0301 Tro\u0301ndur eisini flutti til Keypmannahavnar. Fl\u00f8gan var innsp\u00e6ld i\u0301 West River Recording, vi\u00f0 Havnara\u0301 i\u0301 Havn summari\u00f0 1997. Upprunaliga skuldi bo\u0301lkurin sp\u00e6la a\u0301 o\u0301lavs\u00f8kukonsertini i\u0301 1997, men fyriskipararnir broyttu meining. Ti\u0301 sp\u00e6ldi MC-Ha\u0301r i\u0301 sta\u00f0in i\u0301 Grasagar\u00f0i o\u0301lavs\u00f8kuaftan. ein konsert, i\u00f0 er avmynda a\u0301 fl\u00f8guhu\u0301sanum. Harumframt var\u00f0 \u00f8ll fl\u00f8gan sp\u00e6ld live Sjo\u0301nleikarahu\u0301sinum, beint eftir loknar uppt\u00f8kur.\nLjo\u0301\u00f0blandingin var\u00f0 gj\u00f8rd i\u0301 heimskendu Sun Studios i\u0301 Keypmannahavn, har tri\u0301ggir ljo\u0301\u00f0blandarar arbeiddu vi\u00f0 henni, Jo\u0301n McBirnie, Bjarne Hansen og Freddy Albrechtsen. \u201cFramvegis uttan vit\u201d var\u00f0 u\u0301tgivin 10. februar i\u0301 1998."}, {"text_idx": "#000054", "text": "Fl\u00f8gan fekk blanda\u00f0a mo\u0301tt\u00f8ku, serliga fu\u0301lu tekstirnir \u00f8stu no\u0301gv. Sangir um hasj og sperm vo\u0301ru ikki gerandiskostur i\u0301 F\u00f8royum. Onkrir umm\u00e6larar vo\u0301ru als ikki gla\u00f0ir, og ho\u0301ast fl\u00f8gan vann no\u0301gvar fjepparar og seinni er nevnd sum i\u0301bla\u0301stur hja\u0301 n\u00f8krum av okkara fremstu to\u0301nleikan\u00f8vnum, so var ta\u00f0 bert Arnbj\u00f8rn O\u0301. Dalsgar\u00f0, i\u00f0 umm\u00e6ldi hana jaliga, ta\u0301 hon kom u\u0301t."}, {"text_idx": "#000055", "text": "Arbei\u00f0sheiti\u00f0 a\u0301 fl\u00f8guni var \u201cVit renna kapp\u201d og var \u00e6tlanin, at fara inn a\u0301 rennibreytina a\u0301 Svangaskar\u00f0i at gera eina myndat\u00f8ku til fl\u00f8guhu\u0301san. Endaliga heiti\u00f0 virka\u00f0i onkursvegna ho\u0301skandi. Heiti\u00f0 kemur u\u0301r Barlast sanginum \u201cMorguntu\u0301r\u201d, har ni\u00f0urlagi\u00f0 er:"}, {"text_idx": "#000056", "text": "\u201cKomi\u00f0 va\u0301r, gra\u0301ir dagar fa\u0301a lit\nMC-Ha\u0301r gongur framvegis uttan vit\u201d"}, {"text_idx": "#000057", "text": "Niclas Johannesen skriva\u00f0i hesi or\u00f0ini, eftir at hann hev\u00f0i s\u00e6\u00f0 eitt klipp i\u0301 sjo\u0301nvarpinum, har MC-Ha\u0301r sp\u00e6ldu a\u0301 o\u0301lavs\u00f8kukonsertini 1991, og samr\u00f8\u00f0a var vi\u00f0 Niels Una."}, {"text_idx": "#000058", "text": "Myndir fra\u0301 teimum fyrstu a\u0301runum"}, {"text_idx": "#000059", "text": "So var umm\u00e6li aftur a\u0301 skra\u0301nni"}, {"text_idx": "#000060", "text": "Fl\u00f8gan hja\u0301 Ja\u0301kupi Eli; No\u0301asynd umframt ein r\u00f8\u00f0 av konsertum var a\u0301 skra\u0301nni, ta\u0301 eg vitja\u00f0i Ey\u00f0finn Jensen i\u0301 Brunsj, n\u00e6stseinastu fer\u00f0 a\u0301\u00f0renn sendingin fer i\u0301 summarfri\u0301."}, {"text_idx": "#000062", "text": "Fantastiska s\u00f8gan um Twisted Sister"}, {"text_idx": "#000063", "text": "I\u0301 summar sp\u00e6la teir a\u0301 Summarfestivalinum, hetta er bo\u0301lkurin, i\u00f0 fekk meg at da\u0301ma har\u00f0an rokk, og eg gle\u00f0i meg sum eitt sma\u0301barn, ta\u00f0 gera nokk no\u0301gv vi\u00f0 m\u00e6r. Men ta\u00f0 er faktiskt o\u0301tru\u0301ligt, at bo\u0301lkurin nakranti\u0301\u00f0 gav eina pla\u0301tu u\u0301t. Hoyr gittarleikaran Jay Jay French grei\u00f0a fra\u0301 fullkomiliga sv\u00f8ku s\u00f8guna hja\u0301 bo\u0301lkinum. Hetta er framu\u0301rskarandi."}, {"text_idx": "#000064", "text": "I\u0301 Brunsj i\u0301 dag umm\u00e6ldi eg danska tungma\u0301lmsbo\u0301lkin Fate, vi\u00f0 f\u00f8royska Dagfinn Joensen a\u0301 odda. Hetta er hard/rokk, tungma\u0301lmur, men eg haldi eisini, at ta\u00f0 til ti\u0301\u00f0ir lenar seg mo\u0301ti progressivum tungma\u0301lmi. Men ta\u00f0 er nokk ikki so undarligt, ti\u0301 progressivur tungma\u0301lmur er ein genra, i\u00f0 um n\u00f8kur hevur kla\u0301rur referensur aftur til 1980\u2019ini."}, {"text_idx": "#000065", "text": "Fate var stovna\u00f0ur i\u0301 1984. Fate er upprunaliga sprottin u\u0301r danska bo\u0301lkinum Mercyful Fate. Teir sp\u00e6ldu fram til teir go\u0301vust i\u0301 1993. Endurstovna\u00f0ir i\u0301 2004 byrja\u00f0i ein u\u0301tskifting i\u0301 limunum og fram til verandi manning fann saman i\u0301 a\u0301runum 2011."}, {"text_idx": "#000067", "text": "Eitt sindur a\u0301hugavert, at einasti upprunalimurin, i\u00f0 er eftir i\u0301 Fate er bassleikarin, hinir eru allir komnir vi\u00f0 si\u0301\u00f0an 2008. Annars hava no\u0301gvar u\u0301tskiftingar veri\u00f0 i\u0301 bo\u0301lkinum \u00f8ll a\u0301rini, so ta\u00f0 er kanska ringt at meta um hetta sum ein gamlan bo\u0301lk."}, {"text_idx": "#000068", "text": "Dagfinn kom vi\u00f0 i\u0301 2009, og eg sa\u0301 teir a\u0301 SF i\u0301 2012, og ta\u00f0 var ein fi\u0301n konsert, eg var yvirraska\u00f0ur yvir, hvussu no\u0301gv Dagfinn var farin fram sum sangari. Hann hevur arbeitt mi\u00f0vi\u0301st vi\u00f0 sangi seinastu a\u0301rini, og ta\u00f0 hoyrist aftur, r\u00f8ddin er fyldigari, kraftigari enn hon var a\u0301\u00f0ur og sja\u0301lvt a\u0301 h\u00f8gu to\u0301nunum sang hann pu\u0301ra reint."}, {"text_idx": "#000069", "text": "Ta\u00f0 var ein fr\u00e6gd at hoyra ein so go\u0301\u00f0an sangara, ti\u0301 to\u0301nleikurin hja\u0301 Fate krevur no\u0301gv av sangaranum."}, {"text_idx": "#000070", "text": "R\u00f8ddin hja\u0301 Dagfinn er ein sera sto\u0301rur partur av, at hendan u\u0301tga\u0301van er so v\u00e6leydna, ti\u0301 hann syngur pissiv\u00e6l."}, {"text_idx": "#000071", "text": "Bassleikarin Peter Steincke er einasti uppruna limurin, i\u00f0 er eftir i\u0301 Fate. T\u00e6r ny\u0301tist ikki at hyggja leingi\u00f0 at honum, fyri at skilja hvi\u0301 hann er hildin fram vi\u00f0 bo\u0301lkinum, ho\u0301ast no\u0301gvar broytingar hava veri\u00f0 yvir a\u0301rini. Ma\u00f0urin osar av sp\u00e6ligle\u00f0i, me\u00f0an hann ha\u0301lvrennur kring pallin vi\u00f0 si\u0301num bassi og langa i\u0301vna gra\u0301a ha\u0301ri. Dagfinn greiddi okkum fra\u0301, at sviar ro\u0301pa Steincke fyri Original gubben."}, {"text_idx": "#000072", "text": "Ta\u00f0 tykist, sum Fate hava liva\u00f0 i\u0301 einum ti\u0301\u00f0arlumma seinastu 25 a\u0301rini, so er hetta ein gj\u00f8gnumf\u00f8rdur ti\u0301\u00f0arlummi."}, {"text_idx": "#000073", "text": "Men mest er hetta ein hart rokkandi bo\u0301lkur, vi\u00f0 dugnaligum to\u0301nleikarum, sto\u0301rari sp\u00e6ligle\u00f0i og einum knasandi go\u0301\u00f0um sangara, og einum gittarleikara, i\u00f0 tykist at elska si\u0301n leiklut sum gittarfresari."}, {"text_idx": "#000075", "text": "Topp 5 listin i\u0301 a\u0301r bleiv hesin:"}, {"text_idx": "#000079", "text": "\u201cEg haldi, at melodimessiga er hetta ein sera sterk u\u0301tga\u0301va, to\u0301nleikurin er fyri ta\u00f0 mesta r\u00e6\u00f0uliga larmuttur, trummirnar koyra vi\u00f0 asins fer\u00f0, og Terji fresar vi\u00f0 gittaranum og sp\u00e6lir soloir, men omana\u0301 liggur n\u00e6stan alti\u0301\u00f0 ein fangandi melodiur."}, {"text_idx": "#000080", "text": "Men hetta hevur veri\u00f0 styrkin hja\u0301 Ty\u0301r i\u0301 no\u0301gv a\u0301r, ella faktiskt alti\u0301\u00f0. Teir duga v\u00e6l at skriva melodiir. Eisini riffini hja\u0301 teimum eru ofta sterk, og Valkyrja er einki undantak. \u201d"}, {"text_idx": "#000081", "text": "Hetta vo\u0301ru nakrar av ni\u00f0urst\u00f8\u00f0unum, i\u00f0 eg bor\u00f0reiddi vi\u00f0, ta\u0301 eg umm\u00e6ldi Ty\u0301r i\u0301 Brunsj ma\u0301nadagin. U\u0300tga\u0301van f\u00e6r 5 av 6 m\u00f8guligum stj\u00f8rnum."}, {"text_idx": "#000082", "text": "Ty\u0301r er melodiskur tungma\u0301lmur, og teir taka i\u0301bla\u0301stur fra\u0301 no\u0301gvum ymiskum st\u00f8\u00f0um, eg haldi man kallar hetta fyri viking metal, ella folk metal. Havi lisi\u00f0 no\u0301gv, i\u00f0 hava roynt at sett Ty\u0301r i\u0301 ba\u0301s, men ta\u00f0 er ikki so l\u00e6tt. Vanliga ver\u00f0ur Folk Metal, Power Metal, Viking Metal, og New Wave of British Heavy Metal nevnt."}, {"text_idx": "#000084", "text": "Eg havi alti\u0301\u00f0 veri\u00f0 r\u00e6ttuliga imponera\u00f0ur av ti\u0301 seri\u00f8siteti, i\u00f0 Ty\u0301r hava lagt fyri dagin, teir taka seg sja\u0301lvar og si\u0301n to\u0301nleik i\u0301 ramasta a\u0301lvara. Teir arbei\u00f0a hart fyri ti\u0301, sum teir elska at gera, og hava stri\u0301\u00f0st fyri hesum i\u0301 15 a\u0301r nu\u0301. Eg sa\u0301 Hera skriva nu\u0301 ein dagin, at teir enn ikki kunnu liva av bert to\u0301nleikinum. Ta\u00f0 er imponerandi, at teir hava hildi a\u0301 i\u0301 so no\u0301gv a\u0301r, ho\u0301ast hetta er umst\u00f8\u00f0urnar. Eg vo\u0301ni veruliga, at teir vi\u00f0 hesari u\u0301tga\u0301vuni og ny\u0301ggja pla\u0301tufelagnum, kunnu r\u00f8kka ma\u0301linum um at gerast fi\u0301ggjarliga o\u0301bundnir."}, {"text_idx": "#000085", "text": "Men Ty\u0301r hava eisini eitt anna\u00f0 slag av seri\u00f8siteti, i\u00f0 eg eri minst li\u0301ka imponera\u00f0uar av. Vit sum vo\u0301ru b\u00f8rn og tanna\u0301ringar i\u0301 1980\u2019unum, vit lurta\u00f0u eftir tungma\u0301lmi og gittargudum vi\u00f0 o\u0301tru\u0301ligum soloum og to\u0301nleiki, sum var tekniskt sera imponerandi."}, {"text_idx": "#000086", "text": "Men so komu 90\u2019ini vi\u00f0 si\u0301nari ironisku distansu. To\u0301nleikurin bleiv grunge, punkuttur og Nirvana vendi \u00f8llum a\u0301 h\u00f8vdinum. Til si\u0301\u00f0st kundi man ikki sp\u00e6la eina go\u0301\u00f0a gittarsolo, uttan at smi\u0301la umberandi og siga nei tv\u00e6lt aftan a\u0301."}, {"text_idx": "#000087", "text": "Men Ty\u0301r vo\u0301ru stovna\u00f0ir i\u0301 hesari ti\u0301\u00f0ini, men skitu a\u0301 ta\u00f0, og gj\u00f8rdu bara tekniskan tungma\u0301lmsto\u0301nleik og vo\u0301ru ernir av ti\u0301, flottar soloir, og so sp\u00e6la teir ennta\u0301 i\u0301 brynjum uttan eitt einast ironiska eygnabra\u0301."}, {"text_idx": "#000088", "text": "Ta\u00f0, at teir taka vi\u0301kingama\u0301lmin og s\u00f8guliga kontekstin i\u0301 so sto\u0301rum a\u0301lvara, fekk no\u0301gv at taka fra\u0301st\u00f8\u00f0u fra\u0301 teimum i\u0301 byrjanini, ti\u0301 ta\u00f0 ikki var kul i\u0301 ti\u0301\u00f0ini, men i\u0301 dag kann eg siga, at hetta er ein av ors\u00f8kunum, at bo\u0301lkurin hevur ein sto\u0301ran fjepparaskar\u00f0a kring heimin."}, {"text_idx": "#000089", "text": "O\u0301tru\u0301liga sterk debut fra\u0301 Hamfer\u00f0"}, {"text_idx": "#000090", "text": "Eg umm\u00e6ldi\u00f0 fl\u00f8guna Evst, hja\u0301 Hamfer\u00f0 i\u0301 Brunsj ma\u0301nadagin. Hetta er eitt sto\u0301rt verk, i\u00f0 onkursvegna minnur meg um at lurta eftir einari opera. Her eru sto\u0301rar kenslur og ein r\u00e6\u00f0ulig s\u00f8ga, alt v\u00e6l undirbygt av sera tungum og o\u0301gvilsligum to\u0301nleiki."}, {"text_idx": "#000091", "text": "Hetta er ein framu\u0301rskarandi go\u0301\u00f0 fl\u00f8ga, og ein, i\u00f0 allir rokkelskarar kunnu njo\u0301ta, um teir geva s\u00e6r stundir og umst\u00f8\u00f0ur at seta seg ni\u00f0ur og lurta, gjarna vi\u00f0 tekstunum i\u0301 hondini."}, {"text_idx": "#000093", "text": "Nu\u0301 skal eg vera var\u00f0in vi\u00f0 at siga ov no\u0301gv um undirto\u0301nleikagreinar innan tungma\u0301lm, eg havi opinbart i\u0301 einum gomlum umm\u00e6li\u00f0 sagt, at Synarchy sp\u00e6la do\u0301madagsma\u0301lm, blanda vi\u00f0 fer\u00f0ma\u0301lmi og dey\u00f0sma\u0301lmi, og ta\u00f0 er folli\u00f0 onkrum so no\u0301gv fyri bro\u0301sti\u00f0, at tey ikki meta meg vera f\u00f8ran fyri at umm\u00e6la to\u0301nleik."}, {"text_idx": "#000094", "text": "So eg skal vi\u00f0ganga, at ta\u0301 ta\u00f0 kemur til allar t\u00e6r ymsiku undirgreinarnar av tungma\u0301lmi, so eri eg ikki tann r\u00e6tti at taka m\u00e6r av kategoriseringini. Men Hamfer\u00f0 kalla sja\u0301lvir to\u0301nleikin Do\u0301madagsma\u0301lm, so man ta\u00f0 ikki fara at passa."}, {"text_idx": "#000095", "text": "Eg to\u0301k til stuttleikar og googla\u00f0i Doom Metal, og fann u\u0301tav, at har eru 8 ymiskar undirgreinar til Do\u0301madagsma\u0301lm. So ikki er ta\u00f0 l\u00e6tt, men ly\u0301singin er annars:"}, {"text_idx": "#000096", "text": "Doom metal is an extreme form of heavy metal music that typically uses slower tempos, low-tuned guitars and a much \u201cthicker\u201d or \u201cheavier\u201d sound than other metal genres. Both the music and the lyrics intend to evoke a sense of despair, dread, and impending doom.[1] The genre is strongly influenced by the early work of Black Sabbath,[1] who formed a prototype for doom metal with songs such as \u201cBlack Sabbath\u201c, \u201cElectric Funeral\u201d and \u201cInto the Void\u201c. During the first half of the 1980s,[1] a number of bands from England (Pagan Altar, Witchfinder General), the United States (Pentagram, Saint Vitus, Trouble) and Sweden (Candlemass, Count Raven) defined doom metal as a distinct genre."}, {"text_idx": "#000097", "text": "Men hetta er i\u0301 \u00f8llum f\u00f8rum i\u0301 sto\u0301ran mun, r\u00e6ttiliga la\u0301gt tempo, og ta\u00f0 skapar eina r\u00e6\u00f0uliga sterka kenslu, av inniligheit, men eisini av o\u0301ndskapi. Eg havi to\u0301 t.d. trupult vi\u00f0 at meta um Evst, i\u00f0 er fyrsta lagi\u00f0 a\u0301 fl\u00f8guni i\u0301 veruleikanum er do\u0301madagsma\u0301lumr. Hetta er ein agressur sangur, trummur og gittarar skapa ein villan stemning, hetta er li\u0301viligt, to\u0301 inniligt. Vokalurin er eitt bland, av onkrum, i\u00f0 li\u0301kist opera og growli."}, {"text_idx": "#000098", "text": "Handlar um pa\u0301pa og son, i\u00f0 eru i\u0301 haganum og villast i\u0301 mj\u00f8rkanum, pa\u0301pin lovar soninum at ansa honum, men i\u0301 einari l\u00f8tu er hann ikki no\u0301g vakin og missur sonin burt, so fer hann i\u0301 ho\u0301slag vi\u00f0 tey gra\u0301u, fyri at fa\u0301a tey at hja\u0301lpa honum, men ta\u00f0 riggar ikki, og hann bli\u0301vur svakur. Um eg skilji r\u00e6tt, so skilur ella heldur hann, at sonurin er nokk er dottin oman. Fl\u00f8gan endar vi\u00f0 lagnum har pa\u0301pin tykist at loypa av fjallinum, i\u0301 vo\u0301nini um, to\u0301 at hann ikki er vissur i\u0301, at hann fer at m\u00f8ta soninum."}, {"text_idx": "#000099", "text": "Hetta er eitt sto\u0301rt verk, og eisini eitt, sum eg haldi no\u0301gv, i\u00f0 kanska ikki vanliga lurta eftir ekstremum ma\u0301lmi kundu fingi sto\u0301ra gle\u00f0i av at lurta eftir."}, {"text_idx": "#000100", "text": "Lagi\u00f0 Dey\u00f0ir var\u00f0ar, ma\u0301 takast fram, hetta er sor\u00e6\u00f0uliga inniligt, byjar vakurt, gittarsp\u00e6li\u00f0 leggur ein stemning av onkrum o\u0301fr\u00e6ttakendum eitt sindur av fja\u0301ltur og sorg, Jo\u0301n syngur vi\u00f0 sangvokali , i\u00f0 kennist n\u00e6stan opera kendur. Teksturin sny\u0301r seg um, at pa\u0301pin missur sonin burt. Lagi\u00f0 endar o\u0301gvisliga vi\u00f0 at Jo\u0301n Growlar. Hettaa er \u00f8giliga stemningsfult, gittarsp\u00e6li\u00f0 er framu\u0301r gott."}, {"text_idx": "#000101", "text": "Vi\u00f0 teimum kvirru gra\u0301u byrjar vi\u00f0 at Jo\u0301n syngur fri\u00f0arliga, men kenslan er beinanvegin, at hetta byggir upp til okkurt villari . Lagi\u00f0 fer so yvir i\u0301 ta\u00f0 \u00f8giliga, jo\u0301n syngur vi\u00f0 sangr\u00f8dd, a\u0301lvarsligur stemningur. Go\u0301\u00f0 balansa millum ta\u00f0 ordiliga fri\u00f0arliga og ta\u00f0 o\u0301gvisliga. Hetta er sangurin har pa\u0301pin fer i\u0301 ho\u0301slag vi\u00f0 tey gra\u0301u fyri at fa\u0301a tey at hja\u0301lpa s\u00e6r at fa\u0301a sonin aftur."}, {"text_idx": "#000102", "text": "At jar\u00f0a tey elska\u00f0u, byrjar bara vi\u00f0 gittar og vokali, John A\u0301ki syngur, feita r\u00f8dd eisini, gevur go\u0301\u00f0a variatio\u0301n i\u0301 fl\u00f8guna. Hesin rigga\u00f0i o\u0301tru\u0301liga v\u00e6l a\u0301 konsertini. har ljo\u0301\u00f0ma\u00f0urin gj\u00f8rdi hasi trummutingini og ljo\u0301\u00f0i\u00f0, i\u00f0 lei\u00f0ur til tey ordiliga o\u0301gvisligt. Hetta lagi\u00f0 er eisini 4 minuttir og hevur ti\u0301 faktiskt u\u0301tvarpslongd. \ud83d\ude42 Hetta riggar eisini v\u00e6l sum intro til sinnisloysi."}, {"text_idx": "#000103", "text": "Sinisloysi hevur o\u0301gvislig growl vers, og okkurt geyl sum at skapar svaka stemningin, hetta er tungt og o\u0301gvisligt, so kemur Eiv\u00f8r inn og syngur vi\u00f0, go\u0301\u00f0ur kontrastur til growlini og geylini. hetta er eitt r\u00e6\u00f0uliga o\u0301gvisligt lag. Fra\u0301 umlei\u00f0 6 minuttum inni i\u0301 lagnum, riggar serliga v\u00e6l har Eiv\u00f8r og Jo\u0301n syngja."}, {"text_idx": "#000104", "text": "Ytst er lagi\u00f0 har alt endar, har pa\u0301pin loypir av fjallinum, hetta byrjar pent, so yvir i\u0301 growl og yvir i\u0301 operakenda vokalin. og so aftur growl."}]